Sancho de Noreña

Sancho de Noreña  o Sancho de Noronha en portugués, foi un noble y militar portugués tituláu primer conde d'Odemira (1446), destacáu pol so cargu de gobernador y capitán xeneral de Ceuta ente 1450 y 1460, cuando ésta yera plaza portuguesa.

 Biografía 
Foi'l tercer fíu d'Alfonso Enríquez, conde de Noreña y Xixón y fiu bastardu d'Enrique II de Castiella, y de Sabela de Portugal, señora de Viseu y fía bastarda de Fernando I de Portugal.

En 1446 foi fechu primer conde d'Odemira por Alfonso V de Portugal, y en 1448 concedió-y el señoríu de Portalegre xunto col castiellu del mesmu nome. Amás, foi señor d'Aveiro, alcalde mayor d'Elvas y Estremoz, y comendador mayor de la Orde de Santiago.

El 12 de marzu de 1449 foi nomáu pol Conseyu Real gobernador y capitán xeneral de Ceuta, y tuvo en cargu hasta'l 30 de xunu de 1460, tornando otra vuelta pa Portugal. Tres años más sero acompañó a Alfonso V a la conquista de Tánxer.

 Casoriu y descendencia 
Casó embaxo carta de dote otorgada en 1434 con Méncia de Sousa y Ataíde, cuarta señora de Mortágua y Vimieiro, fía de Gonçalo Eanes de Sousa, tercer ñetu d'Alfonso III de Portugal; y de Filipa d'Ataíde, y foron pas de:

 Maria de Noronha y Sousa (1440 - ?), quinta señora de Mortágua, Aveiro y Vimieiro, segunda condesa d'Odemira, casada con Alonso de Bergancia y Castro, primer conde de Faro.

Amás, fuera'l matrimoniu Sancho tuvo como fíu bastardu a:
 Luís de Noronha (1420 - ?), comandante de Sines; casáu con María Lobo.

 Bibliografía 

 Referencies 

 Enllaces esternos 

Categoría:Historia d'Asturies
Categoría:Historia de Portugal
Categoría:Edá Media
Categoría:Familia Noronha